《步虚辞十首 其一》
隋代·佚名

稽首礼太上，烧香归虚无。流明随我回，法轮亦三周。

玄愿四大兴，灵庆及王侯。七祖生天堂，煌煌曜景敷。

啸歌观大漠，天乐适我娱。斋馨无上德，下仙不与俦。

妙想明玄觉，诜诜乘虚游。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。